03/05/2013 | Administración LocalMunicipal
Culleredo
Medio, Obras e Servizos
Expediente 174/2013 limpeza de terreos

Instruído expediente de limpeza de finca, aos Herdeiros de D. Santiago Alfredo Jesus Ignacio Chojnacka Panosa, non sendo posible practicar súa notificación por resultar descoñecido o seu domicilio, de conformidade co disposto no art.59.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese á súa notificación a través da publicación do presente “O concelleiro delegado da Área de Medio Ambiente, Servizos e Obras con data de 21/03/2013 resolveu: Visto o informe realizado pola enxeñeira técnica agrícola adscrita a esta área de data 5/3/2013. A valoración concretada en relación cos custes dos traballos, en aplicación do prezo público pola prestación do servizo de tala e roza no Concello de Culleredo, publicado no Boletín Oficial da Provincia de A Coruña de data 5 de outubro de 2010, concrétase en 83,51 €. Taxa que deberá ser abonada polo propietario en execución subsidiaria, de non efectuar por se mesmo os traballos pertinentes. Visto que os feitos e actuacións relacionados no informe, encaixan nas causas legalmente previstas nos artigos 7, 21 e 22 da Lei 3/2007, de 9 de abril, de prevención e defensa contra los incendios forestais de Galicia, para a asistencia do deber de conservación en relación coas previsións do artigo 199 da Lei 9/2002, de 30 de decembro, de ordenación urbanística e protección do medio rural de Galicia. Primeiro.- Incoar expediente sobre orde de execución para o restablecemento das condicións de seguridade e salubridade, de acordo co deber de conservación establecido no artigo 199 da Lei 9/2002, de 30 de decembro, de ordenación urbanística e protección do medio rural de Galicia, e en relación coas previsións dos artigos 7, 21 e 22 da Lei 3/2007, de 9 de abril, de prevención e defensa contra os incendios forestais de Galicia, respecto do terreo propiedade de EMILIO Y HEREDEROS MARCHESI FERNANDEZ-HERCE, referencia catastral 1750201NH5915S0001SP. Segundo.- Indicar ao interesado o dereito que ten de formular alegacións e aportar os documentos que estime pertinentes, antes do trámite de audiencia, así como a coñecer en todo momento o estado de tramitación do procedemento. De conformidade co disposto no artigo 84 da Lei 30/1992, de 26 de novembro, de Réxime xurídico das Administracións Públicas e do Procedemento Administrativo Común, conceder ao interesado trámite de audiencia poñéndolle de manifesto o expediente, aos efectos de que durante o prazo de QUINCE DÍAS, a contar dende o seguinte ó da notificación da presente resolución, formule cantas alegacións e presente cantos documentos ou informacións estime adecuadas e, no seu caso, propoña probas concretando os medios dos que pretende valerse. Notificar a presente resolución ao interesado, facéndolle constar que por tratarse dun acto de trámite, contra a presente non cabe recurso, ser prexuízo de que poda formular as alegacións para súa consideracións na resolución que poña fin ó procedemento.“ Culleredo, 25 de abril de 2013. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D.(Resolución de 14.11.2011, B. O. P. Nº 222 de 22.11.2011)